หุ้นยุโรปเปิดตลาดทรงตัว ขณะนักลงทุนจับตาผลประชุมรัฐสภากรีซ
ตลาดหุ้นยุโรปเปิดตลาดทรงตัวในวันนี้ ขณะที่นักลงทุนรอดูผลการลงคะแนนแผนการปฏิรูปเศรษฐกิจกรีซในวันนี้
15 ก.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดทรงตัวในวันนี้ ขณะที่นักลงทุนรอดูผลการลงคะแนนแผนการปฏิรูปเศรษฐกิจกรีซในวันนี้
ดัชนี Stoxx Europe 600 ขยับไม่ถึง 0.1% แตะ 398.58 ดัชนี CAC-40 ตลาดหุ้นฝรั่งเศสเปิดวันนี้ที่ 5,027.91 จุด ลดลง 4.56 จุด, -0.09% และดัชนี DAX ตลาดหุ้นเยอรมันเปิดวันนี้ที่ 11,508.34 จุด ลดลง 8.56 จุด, -0.07%
หุ้นริโอ ทินโต ดีดตัวขึ้น 1.1% ส่วนหุ้นกลุ่มเหมืองตัวอื่นก็ปรับตัวขึ้นเช่นกัน ภายหลังจากที่จีนได้เปิดเผยข้อมูลเศรษฐกิจไตรมาส 2 ที่ขยายตัวขึ้นสูงกว่าคาดการณ์ 